Държавен вестник, бр. 104, 2014 г., стр. 23

БРОЙ  104	
Д Ъ Р Ж А В Е Н  В Е С Т Н И К 	
СТР.  23  
3. медицинско наблюдение на участващите 
екипи.
Чл. 14. В мястото на намеса се провеждат 
дейности за намаляване и ликвидиране на 
последиците съобразно вида на замърсите-
лите чрез:
1. отстраняване, депониране и измиване 
на замърсени участъци;
2. използване на деконтаминиращи веще-
ства за неутрализиране на разливи от кисе-
лини и основи;
3. ликвидиране на последиците от разли-
ване на живак;
4. локализиране и отстраняване на раз-
ливи на петролни продукти при пробиви на 
цистерни и тръбопроводи;
5. поставяне на бонови заграждения за съ-
биране и ограничаване на петролни продукти 
във вътрешни водоеми;
6. контрол за степента на замърсяване на 
техниката и транспортните средства с опасни 
вещества.
Чл. 15. Екипите на ГДПБЗН – МВР и/
или на териториалните є звена организират 
и оказват съдействие при събиране на опас-
ните отпадъци от аварията и инцидента, след 
което собствениците им ги предоставят за 
унищожаване на юридически лица, които са 
лицензирани да извършват тази дейност по 
реда на Закона за управление на отпадъците.
Чл. 16. Ръководителят на място определя 
пунктовете за извършване на деконтами-
нация на пострадалите, екипите, използ-
ваните индивидуални средства за защита, 
специализираната техника, транспортните 
средства и др.
Чл. 17. Участвалите в спасителни дейности 
и/или в дейности за намаляване и ликвиди-
ране на последиците от инцидента и аварията 
задължително подлежат на деконтаминация 
и медицински преглед.
Раздел II
Биологическа защита
Чл. 18. (1) При възникване на авария и 
инцидент, свързан със заразяване с опасни 
биологични вещества и материали, ръково-
дител на място съгласно ЗЗБ е ръководите-
лят на регионалната здравна инспекция или 
на областната дирекция по безопасност на 
храните.
(2) В случаите по ал. 1 се провеждат 
противоепидемични мероприятия, които се 
осъществяват от специализирани структури 
на МЗ и на Министерството на земеделието 
и храните (МЗХ).
(3) По искане на ръководителя на място 
екипи на ГДПБЗН – МВР участват в противо-
епидемичните мероприятия, като съвместно 
със специализираните структури на МЗ и 
МЗХ извършват дейности по:
1. установяване наличието на причинители 
на биологично заразяване съгласно утвърдена 
стандартна оперативна процедура;
2. определяне източника и зоната на био-
логичното заразяване;
3. определяне на безопасни маршрути за 
придвижване;
4. определяне на местата на контролно-
пропускателните пунктове, пунктовете за 
санитарна обработка, пунктовете за оказване 
на първа помощ и полевите болници;
5. уточняване на социални заведения, ко-
ито могат да функционират и осъществяват 
противоепидемичните мероприятия;
6. оценка на състоянието на обекти, които 
могат да предизвикат влошаване на епидеми-
ологичната обстановка.
Чл. 19. Контролът на изпълняваните про-
тивоепидемични мероприятия в зоната на 
биологичното заразяване се осъществява от 
ръководителя на място и от специализирани 
групи на МЗ и на МЗХ.
Чл. 20. Ръководителят на съответното 
териториалното звено на ГДПБЗН – МВР:
1. ръководи щаба за управление на силите 
и средствата на мястото на намеса;
2. ръководи екипите на ГДПБЗН – МВР, 
които съдействат на специализираните струк-
тури на МЗ и на МЗХ при изпълняване на 
противоепидемичните мероприятия;
3. определя силите и средствата на ГДПБЗН – 
МВР, необходими за извършването на проти-
воепидемичните мероприятия;
4. организира събирането, анализирането 
и предоставянето на информация в НОЦ.
Чл. 21. (1) В случай на особено опасна 
инфекция се въвежда режим на карантина. 
(2) В случаите по ал. 1 по разпорежда-
не на ръководителя на място екипите на
ГДПБЗН – МВР във взаимодействие със 
специализираните структури на МЗ, МЗХ и 
други екипи на ЕСС извършват дейности по:
1. уточняване на местата и обектите, засег-
нати от особено опасна инфекция, и прогнозата 
за очакваните медицински загуби;
2. установяване на противоепидемичен 
режим за населението и селскостопанските 
животни чрез създаването на контролно-про-
пускателни пунктове;
3. извеждане или евакуация на населението;
4. издирване на пострадали;
5. събиране на информация за жертвите и 
пострадалите;
6. деконтаминация на хора, транспортни 
средства и др.;
7. настаняване на пострадалите във вре-
менни пунктове и оказване на първа помощ;
8. транспортно осигуряване на населението 
с вода, хранителни продукти и вещи от първа 
необходимост;